ایسپانیانین پایتاختی مادریدده سفرده اولان ناظیر بو اؤلکه‌نین خاریجی ایشلر ناظری آلفونسو داستیس ایله گؤروشون‌دن سونرا تشکیل ائتدیگی مطبوعات کونفرانسیندا کئچیردیگی گؤروش‌لری دیرلندیردی.
ایکی اؤلکه آراسینداکی علاقه‌لرین چوخ یاخشی سویه‌ده اولدوغونو قئید ائدن ناظیر چلیک سفری زامانی ایشتیراک ائتدیگی تدبیرلرده تورکیه‌نین آوروپا بیرلیگی پروسه‌سینی ایضاح ائتدیگینی دئدی.
مادریدده چوخ ثمره‌لی گؤروش‌لر کئچیردیگینی بیلدیرن عمر چلیک ایسپانیانین تورکیه ایله علاقه‌لره اهمیت وئردیگینی، تورکیه بؤیوک میللت مجلیسی‌نین صدرینی اؤلکه‌لرینده گؤرمک ایستدیک‌لرینی ایفاده ائتدیک‌لرینی دیله گتیردی.
ایسپانیا ایش آدام‌لاری‌نین تورکیه‌ده چوخ اؤنملی یاتیریم‌لاری‌نین اولدوغونو دا وورغولایان نایظر عمر چلیک اونلارین تورکیه‌دن ممنونلوق‌لارینی دیله گتیردیک‌لرینی، ایسپانیانین کئچمیش‌دن بری‌دیر تورکیه‌نین آوروپا بیرلیگینه تام حقوقلو عضو اولماسینی دستکلدیگینی سؤیله‌دی.
آوروپا بیرلیگی ناظیری عمر چلیک آوروپا پارلامنتی‌نین (آب) اوکتبرین 4-ده استرازبورگ-دا کئچیرجیی ایجلاسدا تورکیه ایله علاقه‌لی بیر توصیه قراری‌نین گوندمه گلیب گلمه‌یه‌جگینه دایر سوال قارشی‌سیندا آوروپا بیرلیگی‌نین داها اول ده بو بارده قرار آلدیغینی و بو قرارین سهو اولدوغونو ایفاده ائتدی.
